غزو مصر للسعوديه

الحرب المصرية السعودية أو الحرب العثمانية السعودية هي حملات عسكرية بدأت سنة 1811 لغاية سنة 1818 بين مصر تحت قيادة محمد علي باشا (ممثلا للدولة العثمانية) وجيش الدولة السعودية الأولى.Afaf Lutfi al-Sayyid-Marsot. A History of Egypt From the Islamic Conquest to the Present. New York: Cambridge UP, 2007.Elizabeth Sirriyeh, Salafies, "Unbelievers and the Problems of Exclusivism". Bulletin (British Society for Middle Eastern Studies, Vol. 16, No. 2. (1989), pp. 123-132. (Text online at JSTOR)
 خلفية 
جزيرة العرب كانت أول ساحة خرجت فيها مصر لحروب برا حدودها في عهد محمد علي. الحرب دي كلفت مصر خسائر كبيرة والجيش عانى فيها معاناة شديدة بسبب بعد المسافات، وحر الصحراء، وقلة المية والمؤن.

وبرغم الخسائر دي كلها، محمد علي أصر يكمل الحرب سنة ورا سنة، وكل ما حملة تفشل يبعت غيرها لحد ما انتصر.

في الظاهر، الحرب كانت استجابة لأوامر الدولة العثمانية، اللي طلبت منه أكتر من مرة من سنة 1807 إنه يبعت جيش للحجاز علشان يقضي على الوهابيين.

الحقيقة إن محمد علي مكنش واثق في الدولة العثمانية، وكان عارف إنها بتحاول تعزله، لكنه شاف إن الحرب دي فرصة ذهبية ليه. الدولة العثمانية فشلت قبل كده في القضاء على الوهابيين، وتعطل الحج، واهتزت هيبة السلطان باعتباره حامي الحرمين. محمد علي شاف إنه لو نجح في اللي هما فشلوا فيه، موقعه هيقوى ومش هيقدروا يعاملوه كوالي عادي.

وبالفعل، لو قدر يسترجع الحجاز ويأمن الحج، هيكسب احترام العالم الإسلامي كله، وهيقرب خطوة كبيرة من الاستقلال عن الدولة العثمانية. ومن هنا بدأت فكرة الانفصال عن الدولة العثمانية تسيطر على تفكيره، زي ما عمل قبل كده علي بك الكبير لما حاول يستقل بمصر وبسط نفوذه على الحجاز.

وبعد الانتصار، الجيوش المصرية مرجعتش من الجزيرة العربية وفضلت مسيطرة على الحجاز ونجد وعسير وأجزاء من اليمن، ووصل النفوذ المصري للخليج. والدولة العثمانية نفسها كافأته، وولت ابنه إبراهيم على مكة وجدة، فكبر نفوذ مصر واتسعت حدودها لحد سنة 1840.

 تاريخ الحرب 
في أعقاب انتشار الدعوة الوهابية في نجد وتحالف الشيخ محمد بن عبد الوهاب مع الأمير محمد بن سعود سنة 1744، واللي اترتب على ده من قيام دولة توسعت بالقوة في نجد والحجاز، وسيطرتها على مكة والمدينة، وما صاحب ذلك من هدم القباب ومنع المحمل وتعطيل الحج. ده ادى إلى اضطراب العالم الإسلامي واستنجاد الدولة العثمانية بمحمد علي باشا والي مصر، اللي أرسل حملة عسكرية سنة 1811 بقيادة ابنه طوسون باشا، وبعدها تابع القتال بنفسه قبل أن يعهد به إلى ابنه إبراهيم باشا. شهدت الحرب معارك متعددة في الحجاز ونجد، تخللتها هزائم وانتصارات متبادلة، وانتهت بتقدم الجيش المصري في قلب نجد، وحصار الدرعية عاصمة الوهابيين وسقوطها سنة 1818، مما أدى إلى القضاء على الدولة السعودية الأولى واتأسر عبد الله بن سعود ونقل أولا إلى القاهرة وبعدها إلى اسطنبول واتعدم وبكده انتهت الدولة السعودية الأولى.

 مصادر 

حروب الوهابيه
تصنيف:تاريخ نجد
تصنيف:السعوديه فى قرن 19
تصنيف:حروب الدوله العثمانيه
تصنيف:حروب دينيه